༤ལུང་ཚད་མ་དང་བཞི་ཡིན་ལ།གཞུང་འདི་བཞི་ནི་རྫོགས་པ་ཆེན་པོའི་ཚད་མའི་བོན་སྡེ་ཡིན་ལ།འོན་ཀྱང་ཚད་མའི་དེ་ཁོ་ཉིད་ཀུན་ལས་བཏུས་པ་རང་དུ་བླ་མེད་རྫོགས་པ་ཆེན་པོའི་ཁྱད་ནོར་ལྟ་བའི་ཡང་རྩེ་གཞི་ཇི་བཞིན་ཉིད་ཀྱི་སྐྱེ་མཆེད་ཚད་མའི་རིག་པས་གཏན་ལ་ཕབ་པ་ནི་མེད་ལ།དམིགས་སུ་བཀར་ནས་ཐེག་པ་འོག་མ་གཡུང་དྲུང་སེམས་དཔའ་སྤྲོས་མེད་པའི་བཞེད་པའི་གཞི་ཀུན་རྫོབ་ཀྱི་བདེན་པ་དང་དོན་དམ་གྱི་བདེན་པ་གཉིས་དབྱེ་ངོ་དང་བཅས་རྒྱས་པར་བཤད་པ་འདུག་པས་གཡུང་དྲུང་སེམས་དཔའ་སྤྲོས་མེད་པའི་བཞེད་གཞུང་ཡིན་པའི་དོགས་པ་ངང་གིས་བྱུང་བས།དཔྱད་གཞི་ལྟ་བུར་སྣང་ངོ།གཞན་ཡང་གཡུང་དྲུང་བོན་ལུགས་ཀྱི་ཚད་མའི་ཁྱད་བོན་གཞན་དང་མི་འདྲ་བའི་གནད་མང་དག་ཡོད་འདུག་ཀྱང་ད་ལམ་འདི་ཙམ་མོ།